

VLADA REPUBLIKE HRVATSKE

Zagreb, 1. travnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjeni Odluke o davanju državnog jamstva u korist Hrvatske banke za obnovu i razvitak i/ili drugih poslovnih banka u zemlji i/ili inozemstvu za kreditno zaduženje za izgradnju broda Nov. 101 čiju je gradnju ugovorilo društvo MKM Yachts d.o.o., Rijeka |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 80. stavka 1. Zakona o proračunu („Narodne novine“, br. 87/08., 136/12. i 15/15.) i članka 48. Zakona o izvršavanju Državnog proračuna Republike Hrvatske za 2021. godinu („Narodne novine“, broj 135/20.), a u vezi sa Zaključkom Vlade Republike Hrvatske o iskazivanju spremnosti uključivanja u proces izdavanja državnih jamstava za društva BRODOTROGIR CRUISE d.o.o., ULJANIK Brodogradnja 1856 d.o.o. i MKM Yachts d.o.o., KLASA: 022-03/20-07/171, URBROJ: 50301-25/27-20-2, od 18. lipnja 2020., Vlada Republike Hrvatske je na sjednici održanoj \_\_\_\_\_\_\_\_ 2021. donijela

**O D L U K U**

**o izmjeni Odluke o davanju državnog jamstva u korist Hrvatske banke za obnovu i razvitak i/ili drugih poslovnih banka u zemlji i/ili inozemstvu za kreditno zaduženje za izgradnju broda Nov. 101 čiju je gradnju ugovorilo društvo MKM Yachts d.o.o., Rijeka**

**I.**

U Odluci o davanju državnog jamstva u korist Hrvatske banke za obnovu i razvitak i/ili drugih poslovnih banka u zemlji i/ili inozemstvu za kreditno zaduženje za izgradnju broda Nov. 101 čiju je gradnju ugovorilo društvo MKM Yachts d.o.o., Rijeka, KLASA: 022-03/20-04/258, URBROJ: 50301-05/27-20-3, od 3. rujna 2020. tablica u Prilogu mijenja se i glasi:

|  |  |  |  |  |  |
| --- | --- | --- | --- | --- | --- |
| Mjeseci | Priljev (uplata avansa Kupca) EUR | Odljev (Kredit Graditelj) EUR | Izloženost Republike Hrvatske EUR | Izloženost Republike Hrvatske Kumulativ EUR | Događaj |
| IV.‐VI. 21. | 4.000.000 (Investirano u gradnju) | 20.000.000,00 | 12.800.000,00 | 12.800.000,00 | Potpis ugovora (Ostvareno) |
| 3.500.000 (Investirano u gradnju) | 17.500.000,00 | 11.200.000,00 | 24.000.000,00 | Na polaganju kobilice |
| VII.‐IX. 21 | 3.500,000  (Investirano 1.000,000 EUR u gradnju od ove rate) | 17.500.000,00 | 11.200.000,00 | 35.200.000,00 | Kad se kumulativno ostvari - izrezano 2.000 t CM; proizvedeno 1.000 t sekcija; 500 t blokova podignuto na navoz |
| X.‐XII. 21. | 3.500.000,00 | 17.500.000,00 | 11.200.000,00 | 46.400.000,00 | Kad se kumulativno ostvari - izrezano 3.000 t CM; proizvedeno 1.500 t sekcija; 1.000 t blokova podignuto na navoz |
| I.‐III. 22. | 3.500.000,00 | 17.500.000,00 | 11.200.000,00 | 57.600.000,00 | Kad se kumulativno ostvari - izrezano 4.000 t CM; proizvedeno 3.000 t sekcija; 2.500 t blokova podignuto na navoz |
| IV.‐VI. 22. | 3.700.000,00 | 18.500.000,00 | 11.840.000,00 | 69.440.000,00 | Kad se kumulativno ostvari - proizvedeno 100 % sekcija;  3.500 t blokova podignuto na navoz |
| VII.‐IX. 22. | 3.700.000,00 | 17.000.000,00 | 10.692.000,00 | 80.132.000,00 | Kad se kumulativno ostvari;  100 % blokova podignuto na navoz |
| X.‐XII. 22. | 9.500.000,00 | 9.500.000,00 | - | 80.132.000,00 | Kad se kumulativno ostvari - porinuće i početak ispitivanja |
| I.‐III. 23. | 11.000.000,00 | 11.000.000,00 | - | 80.132.000,00 | Kad se kumulativno ostvari; pokretanje glavnih motora i puštanje napona na Glavnu ploču |
| IV.‐VI. 23. | 126.051.927,00 | 20.500.000,00 | - | 80.132.000,00 | Propulzija u funkciji i završetak pokusne plovidbe |
|
| UKUPNO | 171.951.927,00 | 166.500.000,00 |  |  | Isporuka |

**II.**

Ova Odluka stupa na snagu danom donošenja.

KLASA:

URBROJ:

Zagreb, \_\_\_\_\_\_\_ 2021.

PREDSJEDNIK

mr. sc. Andrej Plenković

**OBRAZLOŽENJE**

Vlada Republike Hrvatske je na svojoj sjednici 3. rujna 2020 godine donijela Odluku (KLASA: 022-03/20-04/258; URBROJ: 50301-05/27-20-3) o davanju državnog jamstva u korist Hrvatske banke za obnovu i razvitak i/ili drugih poslovnih banaka u zemlji i/ili inozemstvu za kreditno zaduženje za izgradnju broda Nov. 101 čiju je gradnju ugovorilo društvo MKM Yachts d.o.o., Rijeka s Kupcem PEC 2 LIMITED, Malta. Ugovor o gradnji za brod Nov. 101 potpisan je 7. svibnja 2020. godine.

Društvo MKM Yachts d.o.o., Rijeka zatražilo je odobrenje državnog jamstva za osiguranje kredita za izgradnju broda Nov. 101 u ukupnom iznosu 100.165.000,00 EUR uvećano za troškove i kamatu. Državno jamstvo u iznosu od 80.132.000,00 EUR pokrivalo bi 80% kreditnog zaduženja te se, u skladu s odredbama pravila o državnim potporama u obliku jamstva, takvo državno jamstvo (do intenziteta 80%) ne smatra nedozvoljenom državnom potporom.

Sukladno točki IV. navedene Odluke Vlade Republike Hrvatske, određeno je da se jamstvo za sredstva iz kreditnog zaduženja aktivira fazno, a aktiviranje sredstava iz kreditnog zaduženja bit će jedino moguće nakon što Kupac PEC 2 LIMITED, Malta isplati avans Graditelju MKM Yachts d.o.o., Rijeka.

S obzirom da su pregovori s poslovnim bankama potrajali dulje od očekivanog, ovim Prijedlogom predlaže se Izmjena Odluke Vlade Republike Hrvatske s novom dinamikom provedbe Ugovora koja je sastavni dio predmetnog Prijedloga izmjene odluke. Nova dinamika predviđa završetak gradnje broda do lipnja 2023. godine.

Sukladno Odluci Vlade Republike Hrvatske, praćenje gotovosti i ostvarenje troškova predmetnog broda te namjensku potrošnju sredstava za brod Nov. 101 obavljat će Hrvatska brodogradnja Jadranbrod i o tome redovito izvještavati nadležno Ministarstvo gospodarstva i održivog razvoja.

Ovom Izmjenom Odluke Vlade Republike Hrvatske o davanju državnog jamstva u korist Hrvatske banke za obnovu i razvitak i/ili drugih poslovnih banka u zemlji i/ili inozemstvu za kreditno zaduženje za izgradnju broda Nov. 101 čiju je gradnju ugovorilo društvo MKM Yachts d.o.o., Rijeka (KLASA: 022-03/20-04/258, URBROJ: 50301-05/27-20-3) od 3. rujna 2020. mijenja se vremenska dinamika uplate avansa od strane Kupaca PEC 2 LIMITED, Malta Graditelju.

Ostali sadržaj Odluke ostaje nepromijenjen. Slijedom navedenog, predlažemo donošenje odluke kako je predloženo.